CELEX: 32011L0063
Language: sl
Date: 2011-06-01 00:00:00
Title: Direktiva Komisije 2011/63/EU z dne 1. junija 2011 o spremembi Direktive 98/70/ES Evropskega parlamenta in Sveta o kakovosti motornega bencina in dizelskega goriva zaradi njene prilagoditve tehničnemu napredku

2.6.2011   
            
            
               SL
            
            
               Uradni list Evropske unije
            
            
               L 147/15
            
         DIREKTIVA KOMISIJE 2011/63/EU
   z dne 1. junija 2011
   o spremembi Direktive 98/70/ES Evropskega parlamenta in Sveta o kakovosti motornega bencina in dizelskega goriva zaradi njene prilagoditve tehničnemu napredku
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 98/70/ES Evropskega parlamenta in Sveta z dne 13. oktobra 1998 o kakovosti motornega bencina in dizelskega goriva ter spremembi Direktive Sveta 93/12/EGS (1) in zlasti ob upoštevanju člena 10(1) Direktive,
   ob upoštevanju naslednjega:
   
               (1)
            
            
               Direktiva 98/70/ES določa okoljske specifikacije in analitične metode za bencin in dizelsko gorivo, ki se dajeta na trg.
            
         
               (2)
            
            
               Navedene analitične metode se sklicujejo na nekatere standarde, ki jih je določil Evropski odbor za standardizacijo (CEN). Ker je CEN navedene standarde zaradi tehničnega napredka nadomestil z novimi, je primerno posodobiti sklicevanja na navedene standarde v Prilogah I in II k Direktivi 98/70/ES.
            
         
               (3)
            
            
               Priloga III k Direktivi 98/70/ES določa dovoljeno odstopanje parnega tlaka za motorni bencin, ki vsebuje bioetanol. Številke v navedeni prilogi so zaokrožene na dve decimalni mesti. Standard EN ISO (Mednarodna organizacija za standardizacijo) 4259:2006 določa pravila za zaokroževanje rezultatov glede na natančnost preskusne metode in zahteva zaokroževanje na eno decimalno mesto. Zato je primerno, da se ustrezno spremenijo številke v Prilogi III k Direktivi 98/70/ES.
            
         
               (4)
            
            
               Ukrepi, predvideni s to direktivo, so v skladu z mnenjem Odbora za kakovost goriva, ustanovljenega v skladu s členom 11(1) Direktive 98/70/ES –
            
         SPREJELA NASLEDNJO DIREKTIVO:
   Člen 1
   Direktiva 98/70/ES se spremeni:
   
               1.
            
            
               Priloga I se spremeni:
               
                           (a)
                        
                        
                           Opomba 1 se nadomesti z naslednjim:
                           
                                       „(1)
                                    
                                    
                                       Veljajo preskusne metode, specificirane v EN 228:2008. Države članice lahko sprejmejo specificirane analitične metode, s katerimi nadomestijo standard EN 228:2008, če se izkaže, da so rezultati vsaj tako točni in enako natančni kot analitična metoda, ki se nadomesti.“
                                    
                                 
                     
                           (b)
                        
                        
                           Opomba 6 se nadomesti z naslednjim:
                           
                                       „(6)
                                    
                                    
                                       Drugi monoalkoholi in etri s končnim vreliščem, ki je nižje od navedenega v EN 228:2008.“
                                    
                                 
                     
         
               2.
            
            
               Opomba 1 v Prilogi II se nadomesti z:
               
                           „(1)
                        
                        
                           Veljajo preskusne metode, specificirane v EN 590:2009. Države članice lahko sprejmejo specificirane analitične metode, s katerimi nadomestijo standard EN 590:2009, če se izkaže, da so rezultati vsaj tako točni in enako natančni kot analitična metoda, ki se nadomesti.“
                        
                     
         
               3.
            
            
               Priloga III se nadomesti z besedilom iz Priloge k tej direktivi.
            
         Člen 2
   1.   Države članice sprejmejo in objavijo zakone in druge predpise, potrebne za uskladitev s to direktivo, v 12 mesecih po objavi te direktive v Uradnem listu.
   Navedene določbe začnejo uporabljati v 12 mesecih po objavi te direktive v Uradnem listu.
   Ko države članice sprejmejo navedene predpise, ti vsebujejo sklic na to direktivo ali pa se sklic nanjo navede ob njihovi uradni objavi. Države članice določijo način sklicevanja.
   2.   Države članice Komisiji sporočijo besedilo temeljnih predpisov nacionalnega prava, ki jih sprejmejo na področju, ki ga ureja ta direktiva.
   Člen 3
   Ta direktiva začne veljati na dvajseti dan po objavi v Uradnem listu Evropske unije.
   
      V Bruslju, 1. junija 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 350, 28.12.1998, str. 58.
   
      PRILOGA
      
         
            „PRILOGA III
            
               DOVOLJENO ODSTOPANJE PARNEGA TLAKA ZA MOTORNI BENCIN, KI VSEBUJE BIOETANOL
            
            
                        Vsebnost bioetanola (% v/v)
                     
                     
                        Dovoljeno odstopanje parnega tlaka (kPa) (1)
                        
                     
                  
                        0
                     
                     
                        0
                     
                  
                        1
                     
                     
                        3,7
                     
                  
                        2
                     
                     
                        6,0
                     
                  
                        3
                     
                     
                        7,2
                     
                  
                        4
                     
                     
                        7,8
                     
                  
                        5
                     
                     
                        8,0
                     
                  
                        6
                     
                     
                        8,0
                     
                  
                        7
                     
                     
                        7,9
                     
                  
                        8
                     
                     
                        7,9
                     
                  
                        9
                     
                     
                        7,8
                     
                  
                        10
                     
                     
                        7,8
                     
                  Dovoljeno odstopanje parnega tlaka za vmesno vsebnost bioetanola med naštetimi vrednostmi se določi s pomočjo premočrtne ekstrapolacije med vsebnostjo bioetanola, ki je neposredno nad in neposredno pod vmesno vrednostjo.“
         
      
      
         (1)  Vrednosti, navedene v specifikaciji, so ‚prave vrednosti‘. Pri ugotavljanju mejnih vrednosti so bili uporabljeni izrazi EN ISO 4259:2006 ‚Naftni proizvodi – Določanje in uporaba podatkov o natančnosti v zvezi s preskusnimi metodami‘, pri določitvi najnižje vrednosti pa je bila upoštevana najmanjša razlika 2R nad ničelno vrednostjo (R = obnovljivost oziroma primerljivost). Rezultati posameznih meritev se razlagajo na podlagi meril, opisanih v EN ISO 4259:2006.